CELEX: 31989R2572
Language: el
Date: 1989-08-24 00:00:00
Title: Κανονισμός (ΕΟΚ) αριθ. 2572/89 της Επιτροπής της 24ης Αυγούστου 1989 που τροποποιεί τον κανονισμό (ΕΟΚ) αριθ. 3929/87 σχετικά με τις δηλώσεις εσοδείας παραγωγής και αποθεμάτων προϊόντων του αμπελοοινικού τομέα

Avis juridique important

|

31989R2572

Κανονισμός (ΕΟΚ) αριθ. 2572/89 της Επιτροπής της 24ης Αυγούστου 1989 που τροποποιεί τον κανονισμό (ΕΟΚ) αριθ. 3929/87 σχετικά με τις δηλώσεις εσοδείας παραγωγής και αποθεμάτων προϊόντων του αμπελοοινικού τομέα  

Επίσημη Εφημερίδα αριθ. L 249 της 25/08/1989 σ. 0039 - 0039 Φινλανδική ειδική έκδοση: Κεφάλαιο 3 τόμος 30 σ. 0119  Σουηδική ειδική έκδοση: Κεφάλαιο 3 τόμος 30 σ. 0119 

***** ΚΑΝΟΝΙΣΜΟΣ (ΕΟΚ) αριθ. 2572/89 ΤΗΣ ΕΠΙΤΡΟΠΗΣ  της 24ης Αυγούστου 1989  που τροποποιεί τον κανονισμό (ΕΟΚ) αριθ. 3929/87 σχετικά με τις δηλώσεις εσοδείας παραγωγής και αποθεμάτων προϊόντων του αμπελοοινικού τομέα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 3 παράγραφος 4,  Εκτιμώντας:  ότι δεν εξέλειψαν οι δυσκολίες που δικαιολόγησαν την προσωρινή απαλλαγή ορισμένων κατηγοριών παραγωγών στην Ελλάδα από τις υποχρεώσεις που προβλέπονται στα άρθρα 1 και 3 του κανονισμού (ΕΟΚ) αριθ. 3929/87 της Επιτροπής (3)· ότι πρέπει συνεπώς να παραταθεί για μία οινική περιόδο το καθεστώς παρέκκλισης που έχει προβλεφθεί για τους προαναφερθέντες παραγωγούς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 16 του κανονισμού (ΕΟΚ) αριθ. 3929/87 αντικαθίσταται από το ακόλουθο κείμενο:  «Άρθρο 16  Απαλλάσσονται από τις υποχρεώσεις που προβλέπονται στα άρθρα 1 και 3 για τις αμπελουργικές περιόδους από 1984/85 έως 1989/90 στην Ελλάδα οι καλλιεργητές οι οποίοι, εκτός από τις ποσότητες που οινοποιούν οι ίδιοι για δική τους οικογενειακή κατανάλωση, πωλούν το σύνολο της παραγωγής σταφυλιών τους για μεταποίηση σε τρίτους.  Για τα σταφύλια που πωλούνται, σύμφωνα με το πρώτο εδάφιο, οι οινοποιοί προμηθεύονται βεβαίωση σχετικά με την απόδοση των εν λόγω σταφυλιών ανά εκτάριο, την οποία υπογράφει ο προμηθευτής.»  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Αυγούστου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 128 της 11. 5. 1989, σ. 31.  (3) ΕΕ αριθ. L 369 της 29. 12. 1987, σ. 59.